CELEX: 31991D0236
Language: el
Date: 1991-04-23 00:00:00
Title: 91/236/ΕΟΚ: Απόφαση της Επιτροπής της 23ης Απριλίου 1991 που συμπληρώνει την απόφαση 90/136/ΕΟΚ για έγκριση του σχεδίου εφαρμογής στο Ηνωμένο Βασίλειο του άρθρου 3β του κανονισμού (ΕΟΚ) αριθ. 857/84 για τους γενικούς κανόνες εφαρμογής της εισφοράς που αναφέρεται στο άρθρο 5γ του κανονισμού (ΕΟΚ) αριθ. 804/68 στον τομέα του γάλακτος και των γαλακτοκομικών προϊόντων (Το κείμενο στη αγγλική γλώσσα είναι το μόνο αυθεντικό)

Avis juridique important

|

31991D0236

91/236/ΕΟΚ: Απόφαση της Επιτροπής της 23ης Απριλίου 1991 που συμπληρώνει την απόφαση 90/136/ΕΟΚ για έγκριση του σχεδίου εφαρμογής στο Ηνωμένο Βασίλειο του άρθρου 3β του κανονισμού (ΕΟΚ) αριθ. 857/84 για τους γενικούς κανόνες εφαρμογής της εισφοράς που αναφέρεται στο άρθρο 5γ του κανονισμού (ΕΟΚ) αριθ. 804/68 στον τομέα του γάλακτος και των γαλακτοκομικών προϊόντων (Το κείμενο στη αγγλική γλώσσα είναι το μόνο αυθεντικό)  

Επίσημη Εφημερίδα αριθ. L 106 της 26/04/1991 σ. 0066 - 0066

ΑΠΟΦΑΣΗ ΤΗΣ ΕΠΙΤΡΟΠΗΣ  της 23ης Απριλίου 1991  που συμπληρώνει την απόφαση 90/136/ΕΟΚ για έγκριση του σχεδίου εφαρμογής στο Ηνωμένο Βασίλειο του άρθρου 3β του κανονισμού ( ΕΟΚ ) αριθ . 857/84 για τους γενικούς κανόνες εφαρμογής της εισφοράς που  αναφέρεται στο άρθρο 5γ του κανονισμού ( ΕΟΚ ) αριθ . 804/68 στον τομέα του γάλακτος και των γαλακτοκομικών προϊόντων  ( Το κείμενο στην αγγλική γλώσσα είναι το μόνο αυθεντικό )  ( 91/236/ΕΟΚ ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό ( ΕΟΚ ) αριθ . 857/84 του Συμβουλίου της 31ης Μαρτίου 1984 για τους γενικούς κανόνες εφαρμογής της εισφοράς που αναφέρεται στο άρθρο 5γ του κανονισμού ( ΕΟΚ ) αριθ . 804/68 ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 306/91  ( 2 ), και ιδίως το άρθρο 3β παράγραφος 1 δεύτερο εδάφιο,  Εκτιμώντας :  ότι η προαναφερθείσα διάταξη προβλέπει την ανακοίνωση από τα κράτη μέλη των εθνικών διατάξεων που προτίθενται να θεσπίσουν για την εφαρμογή του εν λόγω άρθρου 3β και την εκ των υστέρων έγκρισή τους από την Επιτροπή - ότι το Ηνωμένο Βασίλειο έχει ήδη  εκπληρώσει αυτή την υποχρέωση -  ότι ορισμένες ποσότητες παραμένουν ακόμη διαθέσιμες - ότι είναι σκόπιμο να εγκριθεί το σχέδιο διανομής αυτών των ποσοτήτων που κοινοποιήθηκε από το Ηνωμένο Βασίλειο στις 14 Φεβρουαρίου 1991,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ :  Άρθρο 1  Εγκρίνονται οι εθνικές διατάξεις εφαρμογής στο Ηνωμένο Βασίλειο του άρθρου 3β του κανονισμού ( ΕΟΚ ) αριθ . 857/84 έτσι όπως συμπληρώθηκαν με τη χορήγηση μιας συμπληρωματικής ή ειδικής ποσότητας αναφοράς στους κτηνοτρόφους, παραγωγούς γιαουρτιού  και άλλων γαλακτοκομικών προϊόντων .  Άρθρο 2  Η παρούσα απόφαση απευθύνεται στο Ηνωμένο Βασίλειο . Βρυξέλλες, 23 Απριλίου 1991 . Για την Επιτροπή  Ray MAC SHARRY  Μέλος της Επιτροπής  (1 ) ΕΕ αριθ . L 90 της 1 . 4 . 1984, σ . 13 . ( 2 ) ΕΕ αριθ . L 37 της 9. 2 . 1991, σ . 4 .